kaerle etc. allen den ghenen die desen onsen brief
zullen zien saluyt doen te wetene dat wy
ontfaen hebben die oetmoedige supplicatie van
dierick penninck gehuwet man geboren uuyten
duytschen lande iegenwoirdelyck gevangen inde
gevanckenisse onser stede van antwerpen inhoudende
hoe dat aleer eenige publicatie van onsen wegen
is gedaen geweest in onsen lande van brabant
beruerende die sect luterianne de voirs. suppliant
doen ter tyt oudt wesende veerthien oft vyffthien
jaeren verleyt ende geseduceert zynder van eenigen
zyn quaet willende es geweest in een herberge
genaempt tscupken staende in onse voirs. stede
aldaer clement h kather hem suppliant ende andere$
daer by zynde gaf een stuck broots seggende tselve
te zyne dat lichaem onsenheer iesu christi ende
de voirs. suppliant is noch geweest in een huys
daer uuyt hangt de tassche aldair men hilt zekere
disputacie vanden voirs. heyligen sacramente seggende
wylen bernaert die harnasmakere dat heylige sacrament$
als die priester tselve consacreerde daer nyet en
was in vleesche ende bloede mitswelcken ende dat
ten huyse vanden suppliant zyn gevonden twee boucken
den eenen getranslateert by melanten op ten epistelen
ad romanos $ndre dandere geintituleert dat
nyeuwe testament getranslateert by martin
luther de welcke boucken de zelve suppliant als
die nyet achtende heeft gelaten in eene ver$$
houck binnen zynen huyse nochtans heeft alle
jaere ontfangen dat weerdich heylich sacrament
ende hem gebiecht levende ende hem dragende als
een goet kersten mensche behoirten ende sculdich is
te doene als zyn gebueren ende andere die hem
kennen wel weten zunderlinge die prochianen
vander burch kercke in onse voirs. stede van
antwerpen die zyn biechte gehoirt ende hem $
heylich sacrament geadministreert heeft in zyn
ziecte inde voirs. gevanckenisse aldaer de
voirs. suppliant vyfthien maenden gevangen
gelegen heeft in grooter aermoede ende
ketmicheyt ende vreest datmen iegens hem
criminelyck sal willen procederen als gedaen hebbenen
iegens onse prohibicien ende placcaten gedaen
iegens de voirs. lutheraensche secte ten zy
dat onse gracie hem hierop verleent worde
omme de welcke gemerct zyn langhe detencie
van gevanckenisse ionkheyt oick dat hy de voirs.
worden nyet gesproken noch oy$$ geloove daer toe
gegeven of geconsenteert heeft ende als hy hem
vont int geselscap vanden genen die de voirs.
woorden spraken hy enwas maer oudt vierthien
of vyffthien jaeren ende gebuerde tzelve voere
onse voirs. verboden ende placcaten zichtent
den welcken ende oick langen tyt daer te voeren
de voirs. suppliant nyet en heeft der voirs.
secte geadhereert ende daertoe en heeft noynt
in gheen andere geselscip geweest daer eenige
difficulteyten gedebateert zyn geweest iegens
onse heylighen kersten gelove dan zoe voirs. is
hy ons oetmoedelyck gebeden heeft waeromme
zoe eest dat wy desen aengesien ende hierop
tadvis eerst van onsen marcgrave van antwerpen
ende daerinne van onsen lieven ende ghetruwen
den cancellier ende luden van onsen raede in brabant
de welcke hemluden op tgene des voirs. es
hebben duechdelick doen informeren by onsen procureur
generael van brabant den voirs. dierick penninck
genegen wesende tot zynder bede ende suplicatie
ende willende hem in desen gracie ende
genade prefereren voer rigeur ende strancheyt
van justicien hebben inden gevalle als boven
by deliberatie van onse zeerelieve ende beminde
zuster die coniginne douagnere van hongrie
regente $$ quytgescholden ende vergevenen scelden
quyte ende vergeven uuyt onser zunderlinger
gracien by desen tmesuse boven verclaert mitgaders
alle peyne end amende corporelle criminelle
ende civile daer inne hy hem overmits ende uuyt
saken van tgene des voirs. is iegens ons onse
hoogheyt ordonnancie ende justicie eenichssins mach
hebben ontgaen ende uuyt onser meerder gracie
wederroupen doen af ende te nyenten alle
rechtvorderingen ende procedueren iegens hem
gedaen voere onsen wethouderen onser voirs. stede
antwerpen ende hebben hem dien aengaende
gerestitueert ende gestelt restitueren ende
stellen by desen tot zyne goede fame ende name
in onsen lande ende hertochdom van brabant ende
allen anderen onsen landen ende heerlicheden ende
tot zyn goeden noch ter tyt niet geconfisquiert
zynde zoe verre daer eenige waeren imponerende
hier op een eeuwich zwygen ende onsen voirs.
procureur generael ende allen anderen onsen richteren
justicieren ende officieren onsen voirs. lants van
brabant hoedanige die zyn of wesen mogen
behoudelyck dat die boucken by den voirs. suppliant
bevonden zullen worden gecasseert dat hy gehouden
zal zyn een jaer lanck naer zyne relaxacie
oft ontslakinge vander gevanckenisse te hooren
alle sondage in zyn prochiekercke de hoogmisse
het sermoen ende de geboden onsenheeren ende
alle heilich daghen tsermoen ende messe ter
minderbruederen in onse voirs. stede van antwerpen
ende binnen den zelven jaere vier reysen te gaen
te biechten ende ten heyligen sacramente ende
ten eynde vanden zelven jaere te bringen onsen
voirs. marcgrave certificatie ende goet
bescheet tzelve alzoe gedaen te hebbene ende
tot dien te betalene de somme van viertich karolus guldens eens tot behoeff vande armen
omme die te distribuerene ter ordonantien van onse
voirs. zuster wel ter staende oick dat hy
gehouden weert te betalen de redelicke costen
van zynden gevanckenissen ende vanden justicien
ter taxacien van onsen voirs. cancellier ende luden
van onsen voirs. raede in brabant den welcken
wy daer toe commaitteren ontbieden daeromme
ende bevelen den voirs. onsen cancellier ende luden
van onsen rade in brabant dat voere hemluden
geroupen de gene die daeromme behoiren sullen
geroupen te zyne zy procederen wel ende duechdelyck
ter verifficatien ende interinemente van dese
onsen iegenwoirdigen brieve naer huere vorme
ende inhouden ende welck interinemente
de voirs. suppliant gehouden zal zyn in onsen
voirs. raede te versoucken binnen eenen jaere
naer date van desen op te peyne van te verbueren
deffect der selver ende dat gedaen ende de
voirs. viertich karolus gulden betaelt zynde alst
behoirt zy onse voirs. marcgrave ende scoutet
van antwerpen ende alle andere onse ende onsen
vasallen oft smaelre heeren richteren justicieren
ende officieren onsen voirs. lants van brabant
ende van overmaze hoedanige die zyn of wesen
mogen tegenwoirdige ende teoocommende hueren
stedehouderen ende elck van hen zoe hem dat
#sy byden marcgrave
van antwerpen
toen achtervolging
tinhout van desen
laste
toebehoirt ende aengaen mach doen laeten
ende gedoigen den voirs. suppliant van dese
onse gracie quytscheldinge ende vergiffenisse
onder den condicien ende inder manieren voeren
verhaelt rustelyck ende vredelyck genyeten
ende gebruycken sonder hem te doen noch te
laeten geschien in lyve noch in goede eenich
hinder letsel oft moyenisse ter contrarie maer
zyn lyff nu wesende in hechte van vangnisse
als voirs. is mitgaders zyn onverbuerde goeden
indien de zelve daeromme becommert oft
gearresteert waeren stellen of doen stellen tot
vulcommen delivrancie ende slakinge want ons
alzoe belieft des toerconden zoe hebben wy
onsen zegel hier aen doen hangen gegeven
in onse stede van bruessel xien dage van september
int jaer onsenheeren duysent vyffhonder ende
zessendertich van onsen keyserycke txviie
ende van onsen rycken van castillien ende
andere txxie aldus stont ghescreven op de
plycke byden keyser in zynen raede ende
geteekent l de zoete visa recepta
ghecollacionneert tegens die
originale brieven by my
decock